Bud Spencer

Bud Spencer (født Carlo Pedersoli 31. oktober 1929 i Napoli, død 27. juni 2016 i Roma) var en italiensk skuespiller, jurist og svømmer. Han tok navnet Bud Spencer i 1967, etter sitt favorittøl Budweiser og sin favorittskuespiller Spencer Tracy.


== Liv og virke ==


=== Bakgrunn ===
Carlo Pedersoli var sønn av industriforretningsmannen Alessandro Pedersoli. I 1937 begynte han som svømmer i en lokal svømmeklubb. I 1940 flyttet familien fra Napoli til Roma, der Pedersoli, etter å ha hoppet over to klassetrinn, begynte med studier i kjemi i 1946 ved et romersk universitet. Men da familien ett år etter flyttet til Sør-Amerika, måtte han avbryte studiene.
I Sør-Amerika hadde han en rekke kortere arbeidsforhold: Han var samlebåndarbeider i Rio de Janeiro, bibliotekar i Buenos Aires og seketær ved den italienske ambassade i Uruguay.
I 1948 vendte han som 19-åring tilbake til Italia og begynte¨på juridsiske studier. Han tok slutteksamen allerede etter seks semestre.


=== Svømmekarriere ===
Han representerte Italia i svømming i Sommer-OL 1952 og 1956, før han ett år senere la sporten på hylla. Han tok sølvmedalje under Middelhavslekene i Alexandria i 1951. Spencer var også en god vannpolospiller, og var med i noen konkurranser. I tillegg til svømmekarrieren hadde han også en doktorgrad i jus. I tillegg hadde han fly- og helikopterserfikat. Bud pleide av og til å fly til og fra filmsettet.


=== Gjennombrudd som skuespiller ===
Den første filmen han var med i var Quo Vadis i 1951, som tar for seg perioden i Romerriket under keiser Nero. I denne filmen spilte han en av livvaktene til Nero. Senere ble han kjent med Terence Hill, og de to ble et av filmhistoriens mest kjente radarpar. Den første filmen de begge spilte i var Hannibal i 1959, men her hadde de små roller, og de møtte ikke hverandre på settet. Spencer og Hill ble kjent med hverandre via svømmingen, og Hill har ofte uttalt at han ser på Spencer som en bror.


=== Bud Spencer og Terence Hill ===
Den første kjente filmen de spilte inn sammen var westernfilmen Rid aldri alene i 1967. De tre første filmene de spilte inn sammen var nokså alvorlige westernfilmer, før de senere bega seg ut på komediens vei som gjorde dem kjent. De filmene som man forbinder sterkest med skuespillerparet er nok de to Trinity-filmene som de spilte inn på begynnelsen av 1970-tallet. 18 filmer spilte de inn sammen. De to har blitt kåret til tidenes filmpar, og hadde stor suksess sammen i Europa. De slo ikke helt i gjennom i USA på grunn av Spencers mangel på amerikansk aksent. Dette førte til at han ble dubbet i mange av sine filmer. Utenom Trinity-filmene hadde Hill og Spencer stor suksess med filmer som Jo mere vi er sammen, Sammen er vi kaos og Miami Supercops. Bud Spencer medvirket i 51 filmer, 6 av dem som Carlo Pedersoli og 45 som Bud Spencer.


=== Politisk karriere ===
I 2005 stilte han til lokalvalg i Lazio, men han ble ikke valgt.


== Filmer ==

1951 Quo Vadis
1954 Siluri Humani
1955 Un Eroe dei nostri tempi
1957 Il cocco di mamma
1957 Farvel til våpnene
1958 Il cocco di mamma
1959 Hannibal
1967 Rid aldri alene
1968 Fem red ut!
1968 Sheriffen i Silvertown
1968 Ess på topp
1969 Fem-manns-armeen
1969 Hett bly på Boot Hill
1970 Feighetens lønn
1970 Trinity – djevelens høyre hånd
1971 To glade pirater
1971 Trinity slår til igjen
1971 Fire fluer på grå fløyel
1972 Harde never, varme colter
1972 Unge hevnere
1972 Slå til, karer!
1972 Fritt leide til helvete
1973 Også engler spiser bønner
1974 Flatfoot bruker storslegga
1974 Sammen er vi dynamitt
1974 To misjonærer
1975 Flatfot slår til igjen!
1976 Med dynamitt i nevene!
1976 Sammen er vi kaos
1977 Charleston
1978 Flatfoot slår knockout
1978 Jeg – en Bulldozer
1978 Jo mere vi er sammen
1979 Jeg, en supersheriff
1979 Vi holder med flodhestene
1979 Flatfoot på Nilen
1980 Supersheriffen får nærkontakt
1981 Vestens hardeste neve
1981 Sammen tar vi prisen
1982 Banana Joe
1982 Bulldozeren bruker stålneven
1982 Tyver og kjeltringer
1983 To helskrudde agenter
1984 Fire never i Rio
1985 Miami Supercops
1986 Aladdin
1990 Når man snakker om djevelen
1994 Troublemakers
1997 Fuochi d'artificio
1997 Al limite
2000 Hijos del viento
2003 Cantando dietro i paraventi
2009 Mord ist mein Geschäft, Liebling


== TV-serier ==
Big Man (6 episoder)
Extralarge (12 episoder)
Noi siamo angeli (6 episoder, 1995)
Tre per sempre (1997)
Padre Speranza (2003)
I delitti del cuoco (2010)


== Referanser ==


== Eksterne lenker ==
Offisielt nettsted 
(en) Bud Spencer – kategori av bilder, video eller lyd på Commons 
(en) Bud Spencer – Olympics.com 
(en) Bud Spencer – Olympic.org 
(en) Bud Spencer – Olympedia 
(en) Bud Spencer – Sports-Reference (OL-resultater – arkivert) 
(en) Bud Spencer på Internet Movie Database 
(sv) Bud Spencer i Svensk Filmdatabas 
(da) Bud Spencer på Filmdatabasen 
(fr) Bud Spencer på Allociné 
(en) Bud Spencer på AllMovie 
(en) Bud Spencer hos Rotten Tomatoes 
(en) Bud Spencer hos The Movie Database 
(en) Bud Spencer hos Internet Broadway Database 
Bud Spencer & Terence Hill Italian Website